Mandarinand Ekspandér faktaboks En mellomstor gressand.

Hannen har praktfulle farger, og noen av vingefjærene står rett opp fra ryggen som to rødbrune seil. Hunnen brungrå med hvite hodetegninger.

Stammer fra Øst-Asia, men er innført til Europa og hekker i halvvill og vill tilstand enkelte steder. Hekking og hekkeforsøk er påvist noen få ganger også i Norge. Kjelde: Store norske leksikon

Den fargerike anda med røter i Aust-Asia har vore på besøk på Voss dei siste dagane.

Ho er blant anna observert under Tintrabrua like ved Voss sentrum. Anda skil seg godt ut frå dei andre endene i området, på grunn av dei skarpe, klare fargane.

Fugleekspert Eddie Chapman seier til lokalavisa Hordaland at anda truleg høyrer til ein liten bestand i Sverige. Han reknar med at ho har rømt frå fangenskap der.

– Mandarinanda et brød, så ho vil nok greia seg så lenge folk legg ut mat, seier Chapman.

På Wikipedia blir anda blir omtalt som «kvikk og aggressiv i kampen om maten på fôringsstader».

Den eksotiske anda har vore på noregsbesøk fleire gonger tidlegare, blant anna på Maihaugen på Lillehammer og ved Lundevatnet i Lund i Rogaland .

Har du sett mandarinand på nært hald? Skriv gjerne om det i kommentarfeltet nederst.